Д Е К Л А Р А Ц И Я

Ние, организациите представляващи няколко хиляди земеделски производители , заставаме твърдо зад действията на зам.министър Стефан Бурджев по време на проведените заседания във връзка с обсъждането на помощта дадена за преодоляване негативите вследствие Ковид 19.

Зам. Министър Бурджев, съвсем неправилно се обвинява ,че защитава само интересите на животновъдите. Абсолютно резонно се прие и от народните представители и от МЗм, че потребностите на секторите не са измерими с 50 на 50. Това не е баница с късмети. Тук няма късмети. Подпомагането се дава на сектори, които наистина изпитват най големи проблеми по време на кризата.

Не може да се ползва принципа „делене на калпак“. Животните трябва всеки ден да се хранят, да се доят и да раждат. При тях не може да се пуснат пердетата, загасят печките и постави катинара и да се чакат по слънчеви дни. И всичко това съпътствано с голямо увеличение цените на фуража. Известната формула, продавам един литър мляко, купувам три килограма фураж вече има друга дефиниция- продавам два литра мляко, купувам един килограм фураж.

Ето защо, ние предложихме да се направят анализи на ситуацията и подпомагането да стане на база резултатите от анализа. Точно така и постъпи зам. Министър Бурджев и си навлече необоснования гняв на зеленчукопроизводители и овощари.

Стана така, че някои искат да осъдят професионализма, искат оставки и т.н.

Поздравяваме г-н Бурджев, че се държи, реагира и работи професионално, защото цифрите и анализите които той обявява и застава зад тях, не търпят емоции и нездрав разум!

Подкрепили:

Национална овцевъдна и козевъдна асоциация

Национален съюз на говедовъдите в България

Обединени български животновъди

Съюз на животновъдите в България

Национална асоциация на животновъдите

Сдружение на млеко и месопроизводителите в България

Асоциация на биволовъдите в България

Национална асоциация за развъждане на млечни овце в България

Асоциация за развъждане на млечни породи кози в България

Групи и организации на производители в сектор Мляко